stanford-oval/wikipedia huggingface dataset:
รายพระนามเจ้านายพระชันษายืนในราชวงศ์จักรี
เจ้านายพระชันษายืน ราชสกุลพระปฐมวงศ์ วังหน้าและวังหลัง > วังหน้าในรัชกาลที่ 5

เจ้านายพระชันษายืนสายราชสกุลกรมพระราชวังบวรวิไชยชาญ (เรียงลำดับตามพระชันษา)
| ลำดับ | พระนาม | เพศ | ประสูติ | สิ้นพระชนม์ | พระชันษา | พระบิดา |
| --- | --- | --- | --- | --- | --- | --- |
| 1 |  หม่อมเจ้าภีศเดช รัชนี | ช. | 20 มกราคม พ.ศ. 2465 | 23 กรกฎาคม พ.ศ. 2565 | 100 ปี 184 วัน |  พระราชวรวงศ์เธอ กรมหมื่นพิทยาลงกรณ์ |
| 2 |  น้อย ภมรพล | ญ. | 1 พฤษภาคม พ.ศ. 2455 | 17 สิงหาคม พ.ศ. 2555 | 100 ปี 108 วัน |  พระราชวรวงศ์เธอ พระองค์เจ้าสุทัศนนิภาธร |
| 3 | ศะศิธรพัฒนวดี บุนนาค | ญ. | 18 มิถุนายน พ.ศ. 2457 | 28 มิถุนายน พ.ศ. 2549 | 92 ปี 10 วัน |  พระราชวรวงศ์เธอ กรมหมื่นพิทยาลงกรณ์ |
| 4 |  พระราชวรวงศ์เธอ พระองค์เจ้าสุนทรีนาฏ | ญ. | 27 เมษายน พ.ศ. 2423 | 10 ตุลาคม พ.ศ. 2513 | 90 ปี 166 วัน |  กรมพระราชวังบวรวิไชยชาญ |
| 5 |  หม่อมเจ้าทวีกิติวงศ์ วรวุฒิ | ช. | พ.ศ. 2442 | พ.ศ. 2526[ต้องการอ้างอิง] | มากกว่า 82 ปี 275 วัน |  พระราชวรวงศ์เธอ พระองค์เจ้าวรวุฒิอาภรณ์ |
| 6 |  หม่อมเจ้าจันทร์จิรายุวัฒน์ รัชนี | ช. | 21 กรกฎาคม พ.ศ. 2453 | 29 พฤศจิกายน พ.ศ. 2534 | 81 ปี 131 วัน |  พระราชวรวงศ์เธอ กรมหมื่นพิทยาลงกรณ์ |
| 7 |  หม่อมเจ้ารัตยากร วิสุทธิ | ช. | พ.ศ. 2449 | 2 พฤษภาคม พ.ศ. 2530 | มากกว่า 80 ปี 31 วัน |  พระราชวรวงศ์เธอ พระองค์เจ้าบวรวิสุทธิ์ |
| 8 |  หม่อมเจ้าวรพุฒิพิไลย กัลยาณะวงศ์ | ช. | 12 มิถุนายน พ.ศ. 2461 | 5 กุมภาพันธ์ พ.ศ. 2539 | 77 ปี 238 วัน |  พระราชวรวงศ์เธอ กรมหมื่นกวีพจน์สุปรีชา |
| 9 |  หม่อมเจ้าจันทร์พัฒน์โมฬีจุฑาพงศ์ รัชนี | ช. | 12 มิถุนายน พ.ศ. 2459 | 8 มิถุนายน พ.ศ. 2535 | 75 ปี 361 วัน |  พระราชวรวงศ์เธอ กรมหมื่นพิทยาลงกรณ์ |
| 10 |  หม่อมเจ้าเสพจิตรจำนงค์ สุทัศนีย์ | ช. | 22 พฤศจิกายน พ.ศ. 2441 | 2 มีนาคม พ.ศ. 2515 | 73 ปี 100 วัน |  พระราชวรวงศ์เธอ พระองค์เจ้าสุทัศนนิภาธร |
| 11 |  พระราชวรวงศ์เธอ พระองค์เจ้าวรวุฒิอาภรณ์ | ช. | 23 เมษายน พ.ศ. 2416 | 26 ธันวาคม พ.ศ. 2485 | 69 ปี 247 วัน |  กรมพระราชวังบวรวิไชยชาญ |
| 12 |  จันทร์เจริญ รัชนี | ญ. | พ.ศ. 2445 | พ.ศ. 2515 | มากกว่า 68 ปี 275 วัน |  พระราชวรวงศ์เธอ กรมหมื่นพิทยาลงกรณ์ |
| 13 |  พระราชวรวงศ์เธอ กรมหมื่นพิทยาลงกรณ์ | ช. | 10 มกราคม พ.ศ. 2420 | 23 กรกฎาคม พ.ศ. 2488 | 68 ปี 195 วัน |  กรมพระราชวังบวรวิไชยชาญ |
| 14 |  พระราชวรวงศ์เธอ พระองค์เจ้าศรีสุดสวาดิ | ญ. | 3 ตุลาคม พ.ศ. 2427 | 9 ตุลาคม พ.ศ. 2489 | 62 ปี 6 วัน |  กรมพระราชวังบวรวิไชยชาญ |
| 15 |  พระราชวรวงศ์เธอ พระองค์เจ้ารุจาวรฉวี | ช. | 22 กรกฎาคม พ.ศ. 2417 | 18 ตุลาคม พ.ศ. 2478 | 61 ปี 88 วัน |  กรมพระราชวังบวรวิไชยชาญ |
อินทรัตน์ ยอดบางเตย

| พลตรีอินทรัตน์ ยอดบางเตยม> ป.ช., ม.ว.ม., จ.ภ. |
| --- | --- |


สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม – 4 สิงหาคม พ.ศ. 2557
 
ข้อมูลส่วนบุคคล
เกิด: 18 พฤศจิกายน พ.ศ. 2488 (79 ปี) จังหวัดเชียงใหม่ ประเทศไทย
พรรคการเมือง: มัชฌิมาธิปไตย
คู่สมรส: บุษบา ยอดบางเตย
ยศที่ได้รับการแต่งตั้ง
สังกัด:  กองทัพบกไทย
ยศ:  พลตรี
ผ่านศึก: สงครามเวียดนาม สงครามกลางเมืองลาว

พลตรี อินทรัตน์ ยอดบางเตย (เกิด 18 พฤศจิกายน พ.ศ. 2488) เป็นนักการเมืองและนายทหารชาวไทย อดีตสมาชิกสภานิติบัญญัติแห่งชาติ ที่ปรึกษารัฐมนตรีว่าการกระทรวงเกษตรและสหกรณ์ อดีตสมาชิกวุฒิสภาจังหวัดเชียงใหม่ อดีตรองหัวหน้าพรรคมัชฌิมาธิปไตย อดีตผู้ทรงคุณวุฒิ กองบัญชาการทหารสูงสุด และเคยเป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (อนงค์วรรณ เทพสุทิน)
ประวัติ > ชีวิตส่วนตัว

อินทรัตน์ เกิดเมื่อวันที่ 18 พฤศจิกายน พ.ศ. 2488 ที่ ตำบลช้างม่อย อำเภอเมืองเชียงใหม่ จังหวัดเชียงใหม่ บิดาเป็นพลตำรวจอาสา มารดาเป็นแม่ค้าขายหมูในตลาดวโรรส ชีวิตในวัยเด็กเริ่มต้นต่อสู้กับชีวิตด้วยตนเอง จากการขายของตามตลาดต่าง ๆ เมื่อวัยเยาว์ และขายหนังสือพิมพ์แผ่นดินไทยให้กับไกรสร ตันติพงศ์ อดีตรัฐมนตรี
อินทรัตน์ สมรสกับบุษบา ยอดบางเตย อดีตนายกเทศมนตรีนครเชียงใหม่
ประวัติ > การศึกษา > ก่อนรับราชการ

ลำดับการการศึกษา ดังนี้
พ.ศ. 2492 : ชั้นอนุบาล โรงเรียนเรยีนาเชลีวิทยาลัย
พ.ศ. 2496 : ชั้นประถมศึกษาปีที่ 4 โรงเรียนศรีวิทยา
พ.ศ. 2497 : ชั้นมัธยมศึกษาปีที่ 1 โรงเรียนบูรณะศักดิ์วิทยา
พ.ศ. 2503 : ชั้นมัธยมศึกษาปีที่ 6 โรงเรียนมงฟอร์ตวิทยาลัย
พ.ศ. 2505 : โรงเรียนเตรียมทหาร รุ่นที่ 4
พ.ศ. 2511 : โรงเรียนนายร้อยพระจุลจอมเกล้า รุ่นที่ 15
อินทรัตน์ สำเร็จชั้นมัธยมศึกษาปีที่ 6 เมื่ออายุ 14 ปี รุ่นเดียวกันกับธารินทร์ นิมมานเหมินทร์ อดีตรัฐมนตรีว่าการกระทรวงการคลัง
ระหว่างศึกษาในโรงเรียนนายร้อยพระจุลจอมเกล้า อินทรัตน์ ได้จบหลักสูตรทหาร ดังนี้
พ.ศ. 2510 : หลักสูตรกระโดดร่ม ศูนย์สงครามพิเศษ
พ.ศ. 2510 : หลักสูตรจู่โจม ศูนย์สงครามพิเศษ
พ.ศ. 2510 : หลักสูตรชั้นนายร้อย โรงเรียนทหารรราบ ศูนย์การทหารราบ
หลังจากจบการศึกษาได้เข้ารับราชการทหารในสายงานนายทหารยุทธการ และศึกษาต่อโรงเรียนเสนาธิการทหารบก จนได้ฉายาว่า "เสธ.ม่อย" ต่อมาได้เปลี่ยนชื่อเล่นของตัวเป็น "ยอด"
ประวัติ > การศึกษา > หลังรับราชการ

ลำดับการการศึกษา ดังนี้
พ.ศ. 2515 : หลักสูตรพลแม่นปืน,โรงเรียนทหารราบ ศูนย์การทหารราบ
พ.ศ. 2516 : หลักสูตรข่าวลับ, บก.33
พ.ศ. 2518 : หลักสูตรชั้นนายพัน, โรงเรียนทหารราบ ศูนย์การทหารราบ
พ.ศ. 2518 : หลักสูตรประจำ ชุดที่ 57, โรงเรียนเสนาธิการทหารบก
พ.ศ. 2531 : วิทยาลัยการทัพบก รุ่นที่ 33
ปริญญาตรี คณะศิลปศาสตร์ สาขารัฐศาสตร์ มหาวิทยาลัยรามคำแหง
ปริญญาโท สาขาเศรษฐศาสตร์การเมือง มหาวิทยาลัยเชียงใหม่
การทำงาน > ราชการทหาร

อินทรัตน์ ได้ดำรงตำแหน่งสำคัญ ๆ เช่น ผู้ช่วยเจ้ากรมสรรพกำลังกลาโหม, ผู้อำนวยการสำนักงานพัฒนาภาค 3 หน่วยบัญชาการทหารพัฒนา และผู้ทรงคุณวุฒิ กองบัญชาการทหารสูงสุด
อินทรัตน์ ผ่านสงคราม 2 สมรภูมิ คือ สงครามเวียดนาม และสงครามกลางเมืองลาว โดยดำรงตำแหน่งนี้
ผู้ช่วยฝ่ายยุทธการ และการฝึก กองพันทหารราบที่ 3 กรมทหารราบที่ 2 กองพลทหารอาสาสมัคร ผลัดที่ 2
หัวหน้าหน่วยล่าสังหารราทิกุล พระราชอาณาจักรลาว
หัวหน้าทีมหาข่าว ปากลาย แขวนไชยบุรี พระราชอาณาจักรลาว
นายทหารคนสนิท พล.ต. วังเป่า ในสงครามกลางเมืองลาว
การทำงาน > การเมือง

หลังจากลาออกจากราชการทหาร อินทรัตน์ มาได้รับเลือกตั้งเป็นสมาชิกวุฒิสภาจังหวัดเชียงใหม่ ต่อมาได้เข้าร่วมจัดตั้งพรรคการเมือง และดำรงตำแหน่งรองหัวหน้าพรรคมัชฌิมาธิปไตย จากนั้งได้ลงสมัครรับเลือกตั้ง สส.จังหวัดเชียงใหม่ เขต 4 คู่กับอำนวย ยศสุข แต่ไม่ได้รับเลือกตั้ง โดยแพ้ให้กับสุรพล เกียรติไชยากร จากพรรคพลังประชาชน และนรพล ตันติมนตรี จากพรรคเพื่อแผ่นดิน
อินทรัตน์ ถูกตัดสิทธิ์ทางการเมืองเป็นเวลา 5 ปี ตั้งแต่วันที่ 2 ธันวาคม พ.ศ. 2551 ถูกตัดสิทธิทางการเมืองเป็นระยะเวลาทั้งหมด 5 ปี เนื่องจากการยุบพรรคมัชฌิมาธิปไตย
ในปี พ.ศ. 2557 อินทรัตน์ ได้รับแต่งตั้งเป็นที่ปรึกษารัฐมนตรีว่าการกระทรวงเกษตรและสหกรณ์ (ปีติพงศ์ พึ่งบุญ ณ อยุธยา) ในรัฐบาล พลเอกประยุทธ์ จันทร์โอชา
การทำงาน > การกีฬา

อินทรัตน์ ได้รับคัดเลือกจากมูลนิธิศิษย์เก่าโรงเรียนเตรียมทหาร (AFAPS Alumni Foundation) ให้ได้รับ "รางวัลเกียรติยศจักรดาว ประจำปี 2547" ในสาขาการเมือง และการพัฒนากีฬา
อินทรัตน์ ดำรงตำแหน่ง รองประธานสหพันธ์ยกน้ำหนักนานาชาติรองประธานสหพันธ์ยกน้ำหนักแห่งเอเชีย และประธานคณะกรรมาธิการพัฒนากีฬายกน้ำหนักสมาคมยกน้ำหนักสมัครเล่นแห่งประเทศไทย ได้รับความไว้วางใจ เลือกตั้งให้เ  ป็น นายกสมาคมยกน้ำหนักสมัครเล่นแห่งประเทศไทย ต่อเนื่องมา 2 สมัยติดต่อกัน (ช่วงปี 2543 - 2547)
ปัจจุบันอินทรัตน์ ดำรงตำแหน่งทางด้านกีฬา คือ
พ.ศ. 2556 - พ.ศ. 2559 : รองประธานคณะกรรมการโอลิมปิคแห่งประเทศไทย ในพระบรมราชูปถัมภ์ และรองประธานสหพันธ์ยกน้ำหนักนานาชาติ (IWF)
รองประธานคนที่ 1 สหพันธ์ยกน้ำหนักแห่งเอเชีย (AWF)
ประธานสหพันธ์สมาคมกีฬาชาติ และ นายกสมาคมยกน้ำหนักสมัครเล่นแห่งประเทศไทย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2518 –  เหรียญราชการชายแดน (ช.ด.)
พ.ศ. 2522 –  เหรียญจักรมาลา (ร.จ.ม.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2512 –  แกลแลนทรีครอส ประดับใบปาร์ม
พ.ศ. 2512 –  เหรียญเกียรติยศกองทัพเวียดนาม ชั้นที่ 1
พ.ศ. 2512 –  เหรียญปฏิบัติการกิจการพลเรือน ชั้นที่ 1
พ.ศ. 2512 –  เหรียญรณรงค์เวียดนาม
สหรัฐ :
พ.ศ. 2512 –  เหรียญคอมเมนเดชัน (ทหารบก) ประดับ วี
พ.ศ. 2512 –  เหรียญเนชันดิเฟนเซอวิส
แหล่งข้อมูลอื่น

เว็บไซต์ส่วนตัว
เคที เพร์รี

"เคที ฮัดสัน" เปลี่ยนทางมาที่นี่ สำหรับอัลบั้มเพลง ดูที่ เคที ฮัดสัน (อัลบั้ม)
| เคที เพร์รี |
| --- | --- |
เพร์รีในปี 2024
เกิด: แคเทอรีน เอลิซาเบธ ฮัดสัน  (1984-10-25) ตุลาคม 25, 1984 (40 ปี) แซนตาบาร์บารา แคลิฟอร์เนีย สหรัฐ
ชื่ออื่น:  เคที ฮัดสัน  แคเทอรีน เพร์รี 
อาชีพ:  นักร้อง  นักแต่งเพลง  นักแสดง  นักธุรกิจ  นักการกุศล 
คู่สมรส: รัสเซลล์ แบรนด์ (สมรส 2010; หย่า 2012)
คู่รัก: ออร์แลนโด บลูม (2016–ปัจจุบัน; หมั้น)
บุตร: 1 คน
ญาติ: แฟรงก์ เพร์รี (ลุง) เดวิด ฮัดสัน (น้องชาย)
อาชีพทางดนตรี
แนวเพลง:  ป็อป  ร็อก 
เครื่องดนตรี:  ร้องนำ  กีตาร์  เปียโน 
ช่วงปี: 2001–ปัจจุบัน
ค่ายเพลง:  เรดฮิลล์  จาวา  โคลัมเบีย  แคปิตอล 
 นักดนตรี
เว็บไซต์: katyperry.com
แคเทอรีน เอลิซาเบธ ฮัดสัน (อังกฤษ: Katheryn Elizabeth Hudson; เกิด 25 ตุลาคม ค.ศ. 1984) หรือชื่อในวงการคือ เคที เพร์รี (อังกฤษ: Katy Perry) เป็นนักร้อง และนักแต่งเพลงชาวอเมริกัน หลังจากเธอร้องเพลงในโบสถ์ในวัยเด็ก เธอได้ทำงานดนตรีแนวเพลงกอสเปลขณะเป็นวัยรุ่น เพร์รีเซ็นสัญญากับสังกัดเรดฮิลล์เรเคิดส์ และออกสตูดิโออัลบั้มแรกในชื่อ เคที ฮัดสัน โดยใช้ชื่อเกิดของเธอ เมื่อ ค.ศ. 2001 แต่ไม่ประสบความสำเร็จ เธอย้ายไปที่ลอสแอนเจลิสเพื่อเปลี่ยนแนวดนตรีทางโลกมากขึ้นหลังค่ายเรดฮิลล์ปิดตัวลง ซึ่งต่อมาเธอได้ร่วมงานกับโปรดิวเซอร์เพลง เกล็น บัลลาร์ด ดร.ลู้ก และแมกซ์ มาร์ติน หลังจากเธอใช้ชื่อว่าเคที เพร์รี และหมดสัญญากับค่ายเพลงดิไอส์แลนด์เดฟแจมมิวสิกกรุ๊ปและโคลัมเบียเรเคิดส์ เธอได้เซ็นสัญญากับค่ายแคปิตอลเรเคิดส์ใน ค.ศ. 2007
เพร์รีเริ่มมีชื่อเสียงใน ค.ศ. 2008 หลังจากออกซิงเกิล "ไอคิสด์อะเกิร์ล" ที่ทำให้เกิดประเด็นเรื่องรักร่วมเพศ และซิงเกิล "ฮอตเอ็นโคลด์" จากอัลบั้มชุดที่สอง วันออฟเดอะบอยส์ อัลบั้มชุดที่สามในชื่อ ทีนเอจดรีม (ค.ศ. 2010) ดนตรีเปลี่ยนเป็นแนวดิสโก้ และมีซิงเกิลอันดับหนึ่งบนชาร์ตบิลบอร์ดฮอต 100 ได้แก่ "แคลิฟอร์เนียเกิลส์", "ทีนเอจดรีม", "ไฟร์เวิร์ก", "อี.ที." และ "ลาสต์ฟรายเดย์ไนต์ (ที.จี.ไอ.เอฟ.)" และซิงเกิลอันดับสาม "เดอะวันแด้ตก็อตอะเวย์" อัลบั้มนี้กลายเป็นอัลบั้มแรกของศิลปินหญิงที่มีซิงเกิลอันดับหนึ่งของชาร์ตบิลบอร์ดถึง 5 เพลง และเป็นรองจากอัลบั้ม แบด  ของไมเคิล แจ็กสัน ในเดือนมีนาคม ค.ศ. 2012 เธอออกอัลบั้มจำหน่ายซ้ำในชื่อ ทีนเอจดรีม: เดอะคอมพลีตคอนเฟกชัน มีซิงเกิล "พาร์ตออฟมี" และ "วายด์อะเวก" อัลบั้มที่สี่ ปริซึม ออกจำหน่ายใน ค.ศ. 2013 ดนตรีเป็นแนวป็อปและแดนซ์ เธอเป็นศิลปินคนแรกที่มิวสิกวิดีโอมียอดผู้ชมถึง 1 พันล้านครั้งในช่องวีโวมากกว่าหนึ่งเพลง ได้แก่มิวสิกวิดีโอเพลง "โรร์" และ "ดาร์กฮอร์ส"
เพร์รีได้รับรางวัลและได้เสนอเข้าชิงรางวัลมากมาย และได้บันทึกในบันทึกสถิติโลกกินเนสส์ 4 หัวข้อ และได้อยู่ในรายชื่อ "สตรีที่มีรายได้สูงสุดด้านดนตรี" (2011–16) จัดโดยนิตยสารฟอบส์ เธอเป็นหนึ่งในศิลปินที่ทำยอดขายได้ดีที่สุดตลอดกาล โดยขายได้ 143 ล้านหน่วยทั่วโลกตลอดการเป็นนักร้อง ในเดือนกรกฎาคม ค.ศ. 2012 เธอออกภาพยนตร์สารคดีชีวประวัติแบบ 3 มิติเรื่อง เคที เพร์รี: พาร์ตออฟมี และพากย์เสียงให้ตัวละคร สเมิร์ฟเฟตต์ ในภาพยนตร์เรื่อง เดอะสเมิฟส์ (2011) และ เดอะสเมิฟส์ 2 (2013)
ชีวิตและอาชีพการงาน > 1984–98: ชีวิตช่วงแรก

แคเทอรีน เอลิซาเบธ ฮัดสัน เกิดเมื่อวันที่ 25 ตุลาคม ค.ศ. 1984 ในเมืองแซนตาบาร์บารา รัฐแคลิฟอร์เนีย เป็นบุตรสาวของแมรี คริสทีน (นามสกุลเดิม เพร์รี) และมอริส คีธ ฮัดสัน ซึ่งเป็นศาสนาจารย์ของโบสถ์เพนเทคอสทัลทั้งคู่ พ่อแม่ของเธอหันมานับถือศาสนาอย่างเคร่งครัดหลังจากมีชีวิต "วัยรุ่นที่โลดโผน" เพร์รีมีเชื้อสายอังกฤษ เยอรมัน ไอริช และโปรตุเกส และเธอเป็นหลานสาวของผู้กำกับภาพยนตร์ แฟรงก์ เพร์รี จากฝั่งแม่ของเธอ เธอมีน้องชายหนึ่งคนชื่อเดวิด ซึ่งเป็นนักร้องเช่นกัน และพี่สาวหนึ่งคนชื่อแองเจลา
ตั้งแต่อายุ 3 ถึง 11 ปี เพร์รีต้องย้ายถิ่นฐานบ่อยครั้งทั่วประเทศเนื่องจากพ่อแม่ที่เข้มงวดของเธอตั้งโบสถ์ต่าง ๆ ก่อนจะกลับมาตั้งถิ่นฐานที่ซานตาบาร์บาราอีกครั้ง ในช่วงที่เติบโตมา เธอได้เข้าเรียนที่โรงเรียนศาสนาและค่ายศาสนาต่าง ๆ รวมถึงเรียนระดับชั้นประถมศึกษาในโรงเรียนพาราไดซ์แวลลีย์คริสเตียน ในรัฐแอริโซนา และโรงเรียนแซนตาบาร์บาราคริสเตียน ในรัฐแคลิฟอร์เนีย ครอบครัวของเธอมีปัญหาทางการเงิน บางครั้งต้องใช้คูปองอาหารและรับอาหารจากธนาคารอาหารที่ให้บริการแก่สมาชิกโบสถ์ของพ่อแม่เธอด้วย
ในช่วงที่เติบโตมา เพร์รีและพี่น้องไม่ได้รับอนุญาตให้กินซีเรียลลักกีชาร์ม เพราะคำว่า "luck" ทำให้แม่ของเธอนึกถึงลูซิเฟอร์ และยังต้องเรียกไข่ปีศาจว่า "ไข่เทพ" เพร์รีฟังเพลงกอสเปลเป็นหลัก เพราะเพลงสากลทั่วไปไม่เป็นที่นิยมในบ้านของเธอ เธอได้ค้นพบเพลงยอดนิยมผ่านซีดีที่เธอลักลอบนำมาจากเพื่อน ๆ เพร์รีเล่าถึงเรื่องราวที่เพื่อนคนหนึ่งของเธอเปิดเพลง "ยูออตตาโนว์" ของอลานิส มอริสเซตต์ให้ฟัง ซึ่งส่งผลต่อการเขียนเพลงและการร้องของเธอ
แม้ว่าเธอจะไม่ได้ระบุว่าตนเองเป็นคนเคร่งศาสนา แต่เธอกล่าวว่า "ฉันอธิษฐานตลอดเวลาเพื่อการควบคุมตนเอง เพื่อความอ่อนน้อมถ่อมตน" ต้องการเป็นเหมือนแองเจลา พี่สาวของเธอ เพร์รีเริ่มร้องเพลงโดยฝึกกับเทปคาสเซ็ตของพี่สาว เธอร้องเพลงต่อหน้าพ่อแม่ของเธอที่อนุญาตให้เธอเรียนร้องเพลงเช่นเดียวกับแองเจลาในขณะนั้น เธอเริ่มฝึกตอนอายุ 9 ปี และเข้าร่วมการแสดงในโบสถ์ของพ่อแม่ตั้งแต่อายุ 9 ถึง 17 ปี เมื่ออายุ 13 ปี เพร์รีได้รับกีตาร์ตัวแรกเป็นของขวัญวันเกิด และเริ่มแสดงเพลงที่เธอแต่งเองต่อสาธารณะ เธอพยายามที่จะ "เป็นเด็กสาวแคลิฟอร์เนียทั่วไป" ในช่วงที่เติบโตมา และเริ่มเล่นโรลเลอร์สเก็ต สเก็ตบอร์ด และเล่นเซิร์ฟในช่วงวัยรุ่น น้องชายของเธอ เดวิด อธิบายว่าในช่วงวัยรุ่นเธอเป็น "ทอมบอย" ซึ่งเพร์รีพูดถึงในเพลง "วันออฟเดอะบอยส์" ของเธอ เธอเรียนเต้นรำและเรียนรู้วิธีการเต้นสวิง ลินดีฮอป และจิตเตอร์บัก เพร์รีสำเร็จการศึกษาข้อกำหนดการศึกษา GED ตั้งแต่อายุ 15 ปี ในชั้นมัธยมปลายปีแรก และออกจากโรงเรียนมัธยมโดสพวยโบลส เพื่อทำอาชีพทางดนตรี
ชีวิตและอาชีพการงาน > 2019–2020: อัลบั้ม สไมล์ และมีบุตร

ที่งานประกาศรางวัลแกรมมี่ ครั้งที่ 61 เคที่ เพร์รี่ แสดงเพลง "เฮียร์ยูคัมอะเกน" ร่วมกับ ดอลลี พาร์ตัน และเคซี่ มัสเกรฟส์ ในการแสดงที่เป็นการยกย่องพาร์ตัน สี่วันต่อมา เธอปล่อยเพลง "365" ร่วมกับดีเจเซดด์ ในเดือนเมษายน เพร์รี่ได้ร่วมร้องในเพลงรีมิกซ์ของแดดดี แยงกี "โกนกาลมา" ที่มีสโนว์ร่วมด้วย จากนั้นเธอปล่อยซิงเกิล "เนเวอร์เรียลลีโอเวอร์" ในวันที่ 31 พฤษภาคม, "สมอลล์ทอล์ก" ในวันที่ 9 สิงหาคม และ "ฮาร์ลีส์อินฮาวาย" ในวันที่ 16 ตุลาคม เพลง "เนเวอร์เรียลลีโอเวอร์" ได้รับคำชื่นชมจากนักวิจารณ์เป็นพิเศษ
ในเดือนมิถุนายน 2019 เพร์รี่ปรากฏตัวในมิวสิกวิดีโอเพลง "ยูนีดทูคาล์มดาวน์" ของเทย์เลอร์ สวิฟต์ ในเดือนกรกฎาคม คณะลูกขุนในแคลิฟอร์เนียตัดสินว่าเพลง "ดาร์กฮอร์ส" ของเพร์รี่ ละเมิดลิขสิทธิ์เพลง "จอยฟุลนอยส์" ของเฟลม ซึ่งยื่นฟ้องว่ามีการใช้จังหวะของเพลงเขาโดยไม่ได้รับอนุญาต แต่คำตัดสินนี้ถูกยกเลิกในภายหลัง หลังจากมีคำตัดสินเบื้องต้น คณะลูกขุนสั่งให้เพร์รี่จ่ายเงินชดเชย 550,000 ดอลลาร์ ในเดือนถัดมา จอช คลอส ผู้ร่วมแสดงในมิวสิกวิดีโอเพลง "ทีนเอจดรีม" ของเพร์รี่ กล่าวหาว่าเธอประพฤติผิดทางเพศ ในโพสต์บนอินสตาแกรม คลอสอ้างว่าในงานปาร์ตี้ที่ลานสเก็ต เพร์รี่ดึงกางเกงวอร์มและชุดชั้นในของเขา เปิดเผยอวัยวะเพศของเขาต่อหน้าเพื่อนชายของเธอ เขายังกล่าวว่า ผู้จัดการของเธอป้องกันไม่ให้เขาพูดถึงช่วงเวลาที่เขาอยู่กับนักร้อง อย่างไรก็ตาม จอห์นนี่ วูเจ็ก ผู้อำนวยการฝ่ายสร้างสรรค์ของงานปาร์ตี้นั้น ได้ปกป้องเพร์รี่ โดยกล่าวว่าเธอ "จะไม่ทำอะไรเช่นนั้น" และกล่าวหาว่าคลอสมี "ความหลงใหลต่อเนื่อง" กับเธอ หลังจากเริ่มต้นเลี่ยงการตอบสนองเพื่อไม่ให้ดึงความสนใจจากขบวนการมีทู เพร์รี่ก็ปฏิเสธข้อกล่าวหาของคลอส.
หลังจากปล่อยซิงเกิล "เนเวอร์วอร์นไวต์" ในเดือนมีนาคม 2020 เพร์รี่เปิดเผยในมิวสิกวิดีโอที่มาพร้อมกันว่าเธอกำลังตั้งครรภ์ลูกคนแรกกับบลูม  เพลง "เดซีส์" ซึ่งเป็นซิงเกิลนำจากอัลบั้มที่หกของเธอ ปล่อยเมื่อวันที่ 15 พฤษภาคม 2020 ซิงเกิลที่สอง "สไมล์"  ปล่อยตามมาในสองเดือนต่อมา อัลบั้มนี้ซึ่งชื่อว่าสไมล์เช่นกัน วางจำหน่ายเมื่อวันที่ 28 สิงหาคม 2020 สองวันก่อนที่จะจำหน่ายอัลบั้ม เธอคลอดลูกสาวชื่อ เดซี่ ดัฟ บลูม อัลบั้มนี้ได้รับการวิจารณ์ที่หลากหลาย และเปิดตัวที่อันดับห้าในสหรัฐ เพร์รี่โปรโมตอัลบั้มนี้เพิ่มเติมด้วยการปล่อยอีพีสี่ชุด ได้แก่ "แคมป์เคที" "เอ็มพาวเวิด" "สกอร์ปิโอเอสซีเอน" และ"คอสมิกเอเนอร์จี" หลังจากนั้นมีการปล่อยซิงเกิล "น็อตดิเอนด์ออฟเดอะเวิลด์" ในเดือนธันวาคม 2020 ซึ่งมีมิวสิกวิดีโอที่โซอีย์ เดชาเนล แสดงเป็นเพร์รี่ นอกจากนี้เธอยังร่วมมือกับศิลปินหลายคนในการสร้างรีมิกซ์ของเพลงจากอัลบั้มสไมล์ โดยมีทีเอสโตรีมิกซ์เพลง "เรซิเลียนต์" ร่วมกับไอตานา ปล่อยในเดือนพฤศจิกายน 2020 และ บรูโน มาร์ทินี รีมิกซ์เพลง "ครายอะเบาต์อิตเลเทอร์" ร่วมกับลุยซา ซอนซา ปล่อยในเดือนเมษายน 2021
ชีวิตและอาชีพการงาน > 2021–2023: คอนเสิร์ตประจำ Play

เมื่อวันที่ 20 มกราคม 2021 เพร์รีแสดงเพลง "ไฟร์เวิร์ก" ในคอนเสิร์ตเซเลเบรทิงอเมริกาในระหว่างพิธีสาบานตนของโจ ไบเดน สี่เดือนต่อมา เธอออกซิงเกิล "อิเล็กทริก" ซึ่งเป็นการร่วมงานกับโปเกมอนเพื่อฉลองครบรอบ 25 ปีของแฟรนไชส์ ในเดือนธันวาคมปีนั้น เพร์รีออกเพลง "เว็นไอม์กอน" ซึ่งเป็นการร่วมงานกับดีเจชาวสวีเดน อะเลสโซ ทำให้เธอเป็นคนที่สามที่ขึ้นอันดับหนึ่งในชาร์ต ARC 100 ของโครเอเชียในสามทศวรรษ ถัดจากเลดีกากา และโคลด์เพลย์
เพร์รีเริ่มจัดคอนเสิร์ตประจำชื่อเพลย์ ที่รีสอตส์เวิลด์ลาสเวกัส เมื่อวันที่ 29 ธันวาคม 2021 การแสดงนี้เริ่มขึ้นในช่วงล็อกดาวน์โควิด-19 โดยเพร์รีได้แรงบันดาลใจจากภาพยนตร์ 4 จิ๋วพลิกมิติมหัศจรรย์ พีวีส์เพลย์เฮาส์  และพีวีส์บิกแอดเวนเชอร์ เธอกล่าวถึงการแสดงนี้ว่า "ใหญ่โตเกินจริง" และเป็น "การแสดงที่แสนประหลาดและเต็มไปด้วยความสนุกที่สุดที่ฉันเคยจัดขึ้นมา" การแสดงนี้ได้รับการยกย่องจากนักวิจารณ์ โดยเมลินดา เชกเคลส์ จากบิลบอร์ด กล่าวว่าคืนเปิดการแสดงที่ขายบัตรหมดของคอนเสิร์ตเพลย์เป็นจินตนาการส่วนหนึ่ง และความหลอนส่วนหนึ่ง และเต็มไปด้วยความสนุกอย่างสมบูรณ์ นอกจากขายบัตรหมดในคืนเปิดการแสดงแล้ว หนังสือพิมพ์ซานตาบาร์บาราอินดิเพนเดนต์รายงานว่าสัญญาของเพร์รีสำหรับการแสดงประจำนี้มีมูลค่า 168 ล้านดอลลาร์ การแสดงจบลงในวันที่ 4 พฤศจิกายน 2023 และทำรายได้รวม 46.4 ล้านดอลลาร์
ในเดือนกันยายน 2021 นิตยสารวาไรตียกย่องและให้เกียรติเพร์รีในฉบับ "พาวเวอร์ออฟวีเมน" ซึ่งเธอได้พูดคุยเกี่ยวกับอาชีพของเธอ ความเป็นแม่ และการกุศล ในฐานะผู้ถูกเสนอชื่อ เธอเข้าร่วมงานเลี้ยงอาหารค่ำ "พาวเวอร์ออฟวีเมน" ของวาไรตี 2021 ในเดือนต่อมาในวันเกิดอายุ 37 ปีของเธอ เพร์รีเป็นพิธีกรรับเชิญในรายการดิเอลเลนดีเจเนอเรสโชว์ และแสดงในโฆษณาช่วงวันหยุดของแก็ปอิงก์ ซึ่งเธอร้องเพลง "ออลยูนีดอิสเลิฟ" ของเดอะบีเทิลส์ เพลงนี้เวอร์ชันเต็มเผยแพร่บนแพลตฟอร์มสตรีมมิ่งในวันเดียวกัน ในเดือนมกราคม 2022 เธอและมอร์แกน แม็กลัคแลน ก่อตั้งบริษัทเดอซอย ซึ่งผลิตและจำหน่ายเครื่องดื่มแอลกอฮอลที่ไม่มีแอลกอฮอล ทั้งสองคนต้องการเครื่องดื่มที่ "ผ่อนคลายจิตใจโดยไม่มึนเมา" ในขณะที่กำลังชงเครื่องดื่มนั้น
เพร์รีบันทึกเพลงป็อปคันทรีชื่อ "แวร์วีสตาร์ทิด" โดยร้องคู่กับ โทมัส เรตต์ สำหรับอัลบั้มของเขาที่มีชื่อเดียวกันซึ่งวางจำหน่ายเมื่อวันที่ 1 เมษายน 2022 ในเดือนถัดมา มีการประกาศว่าเพร์รีจะทำเพลงประกอบภาพยนตร์แอนิเมชันของ เจเรมี แซ็ก ชื่อเมโลดี และพากย์เสียงตัวละครหลัก เธอยังแสดงครั้งแรกในโฆษณาจัสต์อีต สกิปเดอะดิชเชส ไลเฟอรันโด และเมนูล็อก และทำรีมิกซ์ใหม่ให้กับเพลงจิงเกิลของโฆษณาเหล่านั้น ในวันที่ 8 มิถุนายน 2022 เพร์รีได้รับกุญแจเมืองลาสเวกัส ในวันเดียวกับที่ถูกกำหนดให้เป็นวันเคที เพร์รี
เพร์รีร่วมงานกับบริษัทแอปเปิล ในการแสดงในโฆษณาสำหรับซอฟต์แวร์เพลงการาจแบนด์ ของพวกเขา ซึ่งผู้ใช้สามารถมี "รีมิกซ์เซสชันส์" ที่มีเพลง "ฮาร์ลีส์อินฮาวาย" ของเธอ ในการร่วมงานครั้งนี้ เธอกล่าวในเดือนสิงหาคม 2022 ว่า "ฮาร์ลีส์อินฮาวาย" ได้มีชีวิตหลายรูปแบบ" รวมทั้งยังมี "โอกาสมากมายในการรีมิกซ์เพลงนี้ และฉันรอไม่ไหวที่จะได้ยินการพัฒนาของการาจแบนด์ในการร่วมงานกับแอปเปิล" เพร์รีแสดงในคอนเสิร์ตพิธีบรมราชาภิเษกของพระเจ้าชาร์ลส์ที่สามที่ปราสาทวินด์เซอร์ในเดือนพฤษภาคม 2023 สี่เดือนต่อมา เธอขายสิทธิ์ในเพลงของเธอให้กับลิตมัสมิวสิกในราคาประมาณ 225 ล้านดอลลาร์
ชีวิตและอาชีพการงาน > 2024: 143

ในการปรากฏตัวในรายการจิมมีคิมเมลไลฟ์ในเดือนกุมภาพันธ์ 2024 เพร์รีประกาศลาออกจากรายการอเมริกันไอดอล หลังจากจบฤดูกาลที่ยี่สิบสอง โดยต้องการ "ออกไปและสัมผัสจังหวะในแบบของฉันเอง" และปล่อยเพลงใหม่หลังจาก "อยู่ในสตูดิโอมาเป็นเวลานาน" ฤดูกาลนี้เริ่มออกอากาศในเดือนนั้น และจบลงในเดือนพฤษภาคมถัดมา เพร์รีปล่อยเพลง "วูแมนส์เวิลด์" ซิงเกิลแรกจากอัลบั้มที่เจ็ดของเธอในวันที่ 11 กรกฎาคม 2024 หนึ่งวันก่อนที่เพลงจะเปิดตัว เพร์รีได้เผยชื่ออัลบั้มว่า 143 ซึ่งมีกำหนดวางจำหน่ายในวันที่ 20 กันยายนปีเดียวกัน เธอพูดถึงอัลบั้มนี้ว่า "เต็มไปด้วยพลังงานสูงมาก เป็นซัมเมอร์มาก และมีจังหวะต่อนาที (BPM) สูงมาก" และ "เต็มไปด้วยความสุข ความรัก และแสงสว่าง" ในวันที่ 11 กันยายน เพร์รีจะได้รับรางวัลไมเคิลแจ็กสันวิดีโอแวนการ์ดอะวอร์ด ในงานเอ็มทีวีมิวสิกอะวอดส์ 2024 เธอมีกำหนดแสดงในเทศกาลร็อกอินริโอ 2024 ในวันที่อัลบั้ม 143 วางจำหน่าย และอีกแปดวันหลังจากนั้น เธอจะแสดงก่อนการแข่งขันเอเอฟแอลแกรนด์ไฟนอล 2024 ในออสเตรเลีย
งานดนตรี > อิทธิพล

อลานิส มอริสเซตต์ () และ เฟรดดี เมอร์คูรี () ต่างก็มีอิทธิพลต่อเพร์รีและงานดนตรีของเธอ
ในช่วงแรกของงานดนตรี แนวเพลงที่เพร์รีร้องบ่อย ๆ คือกอสเปล และเธอใฝ่ฝันจะประสบความสำเร็จเหมือนเอมี แกรนต์ เมื่ออายุ 15 ปี เธอได้รู้จักเพลง "คิลเลอร์ควีน" ของวงควีน และนับว่าเป็นเพลงที่บันดาลใจเธอให้ทำอาชีพดนตรี เธอกล่าวถึงนักร้องนำ เฟรดดี เมอร์คูรี ว่าเป็น "อิทธิพลใหญ่สุด" (biggest influence) ของเธอและอธิบายว่า "การผสมผสานของการแต่งเพลงแบบประชดประชันกับทัศนคติที่ว่า 'ฉันไม่ใส่ใจ' (I don't give a fuck) เป็นแรงบันดาลใจให้เธอได้อย่างไร" เธอแสดงความนับถือวงดังกล่าวโดยตั้งชื่อน้ำหอมตัวที่สามของเธอว่า คิลเลอร์ควีน เพร์รียังพูดถึงวงเดอะบีชบอยส์ และอัลบั้ม เพ็ตซาวส์ ในฐานะที่เป็นอัลบั้มที่มีอิทธิพลต่อเธออย่างมากว่า "เพ็ตซาวส์ เป็นหนึ่งในอัลบั้มที่ฉันโปรดปรานที่มีผลต่อเพลงที่ฉันแต่ง ทุก ๆ เมโลดีที่ฉันแต่งขึ้นก็มีที่มาจากอัลบั้มเพ็ตซาวส์" เพร์รีสรรเสริญอัลบั้มเดอะบีเทิลส์ ของวงเดอะบีเทิลส์ และอัลบั้ม เพ็ตซาวส์ อย่างมากและถือว่าเป็น "อัลบั้มที่ฉันฟังนานถึง 2 ปีติดต่อกัน"
เพร์รีกล่าวถึงอลานิส มอริสเซตต์ และอัลบั้ม แจกกิดลิตเทิลพิลล์ (ค.ศ. 1995) ว่าเป็นอีกหนึ่งอัลบั้มที่เป็นแรงบันดาลใจที่สำคัญต่องานดนตรีของเธอ และมักจะได้ทำงานร่วมกับเกล็น แบลลาร์ด ซึ่งเคยทำงานกับมอริสเซตต์บ่อยครั้ง เพร์รีกล่าวว่า "อัลบั้มแจกกิดลิตเทิลพิลล์ เป็นอัลบั้มเพลงผู้หญิงที่สมบูรณ์แบบที่สุดเท่าที่เคยทำมา มันมีเพลงที่แต่งไว้สำหรับทุกคน และเพลงทุกเพลงก็เกี่ยวกับฉันทั้งหมดด้วย เพลงเหล่านั้นยังคงอยู่เป็นนิรันดร์ตลอดมา" นอกจากนี้ เพร์รียังได้รับอิทธิพลจากอัลบั้ม เฟลมมิงเรด ของแพตตี กริฟฟิน และอัลบั้ม 10 เซนต์วิงส์ ของโจนาธา บรู๊ก เพร์รีใฝ่ฝันอยากจะเป็นอย่างคาโรล คิง, บอนนีย์ เรตต์ และโจนี มิตเชลล์ และตั้งใจจะเป็น "มากกว่าโจนี มิตเชลล์" โดยจะออกเพลงแนวโฟล์กและอะคูสติก ภาพยนตร์อัตชีวประวัติของเพร์รีเรื่อง เคที เพร์รี: พาร์ตออฟมี มีอิทธิพลมาจากภาพยนตร์เรื่อง มาดอนน่า: ทรูธออร์แดร์ เธอยกย่องความสามารถของมาดอนน่าในการนำเสนอตัวเองในรูปแบบใหม่ได้ และกล่าวว่า "ฉันอยากจะค่อย ๆ พัฒนาตนเองให้เหมือนกับมาดอนน่า" และให้เครดิตว่ามาดอนน่าเป็นแรงบันดาลใจให้เธอทำอัลบั้ม ปริซึม "มืดมน"กว่าอัลบั้มก่อนหน้า
เพร์รีถือว่า ปีเยิร์ก เป็นอิทธิพลทางดนตรี โดยเฉพาะอย่างยิ่ง เขาเป็นแรงบันดาลใจให้เธอ "เต็มใจที่จะลองเสี่ยงอยู่เสมอ" นักดนตรีคนอื่น ๆ ที่มีอิทธิพลกับเพร์รี ได้แก่ แอ็บบ้า เดอะคาร์ดิแกนส์ เอซออฟเบส ซินดี ลอเปอร์ ซีซี พีนิสตัน ซีแอนด์ซีมิวสิกแฟกทอรี แบล็กบ็อกซ์ คริสตัลวอเทอส์ มารายห์ แครี พิงก์ และเกว็น สเตฟานี เพลง "ไฟร์เวิร์ก" มีแรงบันดาลใจจากหนังสือชื่อ ออนเดอะโรด (On The Road) ของแจ็ก เครูแอ็ก ที่ผู้เขียนได้เปรียบเทียบคนที่มีชีวิตชีวาเป็นดั่งพลุที่พวยพุ่งไปบนท้องฟ้า และมองดูด้วยความเกรงขาม คอนเสิร์ตครั้งที่สองของเธอ แคลิฟอร์เนียดรีมส์ทัวร์ ทำให้รำลึกถึงนวนิยายเรื่องอลิซท่องแดนมหัศจรรย์ (Alice's Adventures in Wonderland) และพ่อมดมหัศจรรย์แห่งเมืองออซ ( The Wonderful Wizard of Oz) เธอยังให้เครดิตว่าภาพยนตร์ปี ค.ศ. 1996 เรื่องสี่แหววพลังแม่มด (The Craft) ทำให้เกิดเพลง "ดาร์กฮอร์ส" และหนังสือเรื่องพลังแห่งจิตปัจจุบัน (The Power of Now) เขียนโดยเอคาร์ต ทอเลอ ที่ทำให้เกิดอัลบั้ม ปริซึม ขึ้นมา